Ribe Stifts Adresseaviser, 1843-01-30
Fædrelandet, meddeler følgende Beretning fra Haderslev af 17de om en Fremgangsmaade af Stadens ellers i andre Henseender fortjente Politimester, Hr. Etatsraad Schrader, hvilken vi vilde ansee for utrolig, naar ikke Beretningen havde Plads i et saa agtet Blad som "Fædrelandet: "Schleswigholsteinernes Anmasselser, den danske Sags og dens Venners Undertrykkelse af de til Modpartiet hørende Embedsmænd forøges næsten hver Dag med nye Exempler. Sidstafvigte 13 de afholdtes i Borger foreningens Locale en Fest til Ære for HaderslevsDeputerede, Cancellisecretær Claussen, paa Grund af hans hæderlige (!) Virksomhed i Stænderforsamlingen, der, foruden af Byens studerende Classe, bestod af enkelte Borgere, som enten for den gode Freds Skyld, eller fordi deres borgerlige Næringsvei vilde lide Tab derved, ikke turde negte deres Underskrift under den af de germanniske Patricier udstedte Jndbydelse til Festen. Jndholdet af de udbragte Skaaler, kunne vi naturligviis ikke specielt meddele, men deres Tal skal have været Legio, og at deres Jndhold har været ligesaa stærkt som Tallet stort, vil man vistnok være overbevist om, uden at vi behøve at bekræfte det, da man saa omtrent kjender de brugelige Variationer paa deres rige Thema. Dette finde vi nu altsammen i sin Orden, da Enhver maa have Lov til at udtale sig paa sin Viis, naar han holder sig indenfor Lovens Grændser; og Politimesteren i Haderslev har ogsaa fundet det i sin Orden, da han ingen Hindringer har lagt i Veien for Festens Afholdelse. Men hvad vi ikke kunne finde i sin Orden, er, at den samme Politimester, som har tilladt de Tydsksindede at bringe en tydsksindet Deputeret deres Hyldest og i deres af germanisk Begeistring flammende Toaster at slaae alt Dansk ihiel, har forbudt danske Slesvigere at bringe en dansksindet Slesviger deres Hyldest for hans Overeensstemmelse med deres Anskuelse, skjøndt de aldrig have givet Formodning om at ville holde sig mindre inden Sømmelighedens Grændser end de Tydsksindede, men tvertimod tidtnok have viist, at de gjerne lode disse have Fred. Bønderne i Tyrstrup Herred, Haderslev Amt (den Deputerede And. Petersens Valgdistrict) havde nemlig forenet sig om at afholde et Festmaaltid til Ære for deres Nationalitets kraftige Forsvarer, Stænderforsamlingen, P.H. Lorenzen, og da der paa Landet intet Locale findes, som kunde rumme de flere Hundrede Deeltagere, havde de besluttet at afholde det i selve Haderslev, uden i nogen Maade at abne, at Politimesteren enten vilde eller kunde forbyde en saa aldeles lovlig Sammenkomst. Jmidlertid har Etatsraad Schrader, dog gjort det; han har tilladt det ene Parti aldeles frit at udtale sig, men forbudt det andet Parti at oplukke Munden. Det er den Retfærdighed, der vederfares dem, som værne om deres høieste og ædleste Gode, deres Modersmaal i deres eget Fædreland fordi det er dansk Vi overlade det til Enhver selv at afgjøre, hvorvidt Hr. Schrader vil kunne forene denne Handlemaade med sin Pligt som kgl. dansk Embedsmand, og vi love ham, at om end Regeringen rolig vedbliver at see paa hans Anmasselser til Gunst for Schleswigholsteinerne og hans urettelige og ulovlige Undertrykkelse af det danske Parti, saa skulle vi bestræbe os for at bringe ethvert herhenhørende Factum til offentlig Kundskab, for at han i det mindste kan vorde ramt af den offentlige Menings strenge Dom."¬